(GNS)ન્યુ દિલ્હી, આ વર્ષે બજેટમાં નાણાપ્રધાન અરૂણ જેટલીએ ઈનકમ ટેક્સ સ્લેબ્સ તો ન બદલ્યા પરંતુ અન્ય કેટલાક મહત્વપૂર્ણ ફેરફારો જરૂર કર્યા. શેર અને શેર આધારિત ફંડથી કમાણી પર લોન્ગ ટર્મ કેપિટલ ગેસ ટેક્સ લગાવવાથી લઈને વરિષ્ઠ નાગરિકોને અલગ-અલગ પ્રકારે રાહત આપવા સુધી જેટલીએ કેટલીક મહત્વપૂર્ણ જાહેરાતો કરી. બજેટ ૨૦૧૮ના મોટાભાગના પ્રસ્તાવો ૧ એપ્રિલથી લાગુ થઈ જશે. એક નજર કરીએ ઈનકમ ટેક્સ સાથે જોડાયેલા કેટલાક ફેરફારો.